text: Esbjerg belønnes for økonomisk fairplay
  01 oktober 2014 kl. 12.19
  EfB i Esbjerg nyder godt af, at bl.a. Manchester City er blevet straffet.
  Det er den europæiske fodboldorganisation, UEFA, der har udbetalt ca. 24 millioner euro til nogle af de klubber, der i 2013-2014-sæsonen deltog i Champions League og Europa League.
  Pengene kommer fra klubber, der har fået bøder for at have overtrådt reglerne om økonomisk fairplay.
  Det drejer sig om 9 klubber ? bl.a. Manchester City og Paris Saint-Germain.
  Det nyder EfB i Esbjerg godt af. Klubben får ca. 2 mio. kr.
  På den baggrund opjusterer EfB forventningerne til årets resultat før skat til 5-7 mio. kr. mod tidligere 3-5 mio. kr.
  